મુલાકાત લેવા જેવું ત્રીજું સ્થળ સેલા પાસ(ઘાટ) છે. આખા વિશ્વમાં આ એક જ પાસ સૌથી ઊંચાઈએ આવેલો મોટરમાર્ગે જઈ શકાય એવો છે. ભૂમિમાર્ગે તવાન્ગ જવાનો પણ આ એક જ રસ્તો છે. સેલા પાસ પહોંચો તો જે દૃશ્યો જોવા મળે છે એ જીવનભર ભૂલી શકાતા નથી. કુદરતનો આવો નજારો બીજે ક્યાંય જોવા મળતો નથી. શિયાળામાં ચારેબાજુ છવાયેલો બરફ આખા રસ્તાને રોમાંચક બનાવે છે તો ચોમાસા અગાઉની સીઝનમાં અહીં રસ્તા પર ફરતા વાદળો તમને પણ ભેજથી પલાળીને નીકળતા રહે છે.